東野平陵圖
作者：牟巘
朝代：宋

paragraphs: 鞅掌不可耐，壯士縛申卯。
驅馿古平陵，水木樂幽茂。
苦吟到斜日，危坐類持釣。
俗情見擺落，鵝雁極衆口。
兩曹第忍之，適滿百乃報。
吾終不以此，而易彼升斗。
小裁鶴料案，官事竟未了。
斯人坐詩窮，咎在虧天巧。
有如發其羃，爲謔豈不暴。
理宜得嫌憎，枵腹鎮雷吼。
區區尤李氏，此頗天意不。